Montecasino-moord: Moordenaars swaar gevonnisMaruschka Robinson en kêrel Jean-Pierre Malan. Foto: Werner Beukes / SAPA Robinson (24) is tot 29 jaar tronkstraf gevonnis en Malan (32) is ŉ lewenslange vonnis opgelê. Die paartjie is in Junie skuldig bevind aan die moord op Blom (37) nadat sy liggaam op 22 September 2013 in sy motor se kattebak by Montecasino gevind is. ŉ Nadoodse ondersoek het getoon hy is verwurg. Robinson het in Blom se huis ingetrek enkele maande nadat sy vrou dood is tydens die geboorte van hul baba. Die hof het vroeër gehoor hoe Robinson en Malan Blom se drankie gedokter het en sy bankkaart gebruik het om geld uit sy rekening te trek. Regter Delize Smith het tydens haar vonnisuitspraak gesê die paartjie het Blom se gasvryheid misbruik. Smith het gesê die rooftog en moord op Blom was die gevolg van Robinson en Malan se gierigheid. Lees alle vorige berigte oor die Montecasino-moord op Maroela Media.